Teknologjia dhe lufta kundër varësisë nga opioidet
Një spital në shtetin Ohajo zhvilloi një konkurs rreth teknologjive që ndihmojnë në reduktimin e varësisë nga opioidet 
Çdo ditë, më shumë se 130 njerëz vdesin në Shtetet e Bashkuara si rezultat i mbidozës me opioide. Por, në një shtet të prekur shumë nga kjo epidemi, zgjidhjet novatore tani po njohin përparime duke ofruar shpresë për shpëtimin e jetëve. Korrespondetja e Zërit të Amerikës Carol Pearson sjell më shumë hollësi. Epidemia e opioideve ka patur një ndikim të madh mbi individët, familjet dhe komunitetet amerikane. Shteti Ohajo zhvilloi një konkurs të hapur për shkencëtarët, kompanitë teknologjike dhe individët me synimin për zgjidhjen e kësaj krize. Katër fitues me nga një milion dollarë secili, po punojnë për të zhvilluar më tej produktet e tyre. Një nga fituesit është edhe ky aplikacion i zhvilluar nga Spitalet Universitare në Klivland. Aplikacioni i ndihmon mjekët për të përcaktuar nëse një pacient do të ketë probleme varësie nëse i jepet një recetë me opioide. Nëse i lëshohet receta, pacienti ndihmohet në parandalimin e varësisë. Jonathan Sague është me Spitalet Universitare në Klivland të shtetit Ohajo. Sipas përllogaritjeve, rreth 12 mijë hapje me përbërje opiodie janë mbajtur jashtë komunitetit. thotë zoti Sague. Një aplikacion tjetër i ndihmon ata që po shërohen nga varësia që të ndjekin përparimet e tyre dhe të jenë të përgjegjshëm. Një kompani e quajtur Prapela zhvilloi një dyshek me dridhje të lehta që i qetëson bebet e sapolindura të varura nga opioidet. John Konsin është me kompaninë Prapela. Një tjetër zgjidhje teknologjike është një buton inteligjent që i mundëson njerëzit që po luftojnë me vartësinë të kërkojnë ndihmë. Produkti është ideuar nga kompania Brave. thotë Gordon Casey me kompaninë Brave. Synimi është ndihma për zhvillimin e teknologjive që mund të luajnë një rol të madh në ndalimin e krizës së opioideve dhe shpëtimin e jetëve.